Hindistonda Zika bezgagidan kasallanganlar soni oshib bormoqda. Mamlakatning Rajaston shtatida 51 kishida ushbu kasallik aniqlangan, yana 30 kishi ko‘rikdan o‘tkazilmoqda. Kasallanganlarning ko‘pchiligi Jaypur shahrining bir tumanida yashaydi. Ular orasida 11 homilador ayol ham bor. Zika virusi maymunlar orasida tarqalib, odamlarga chivinlar orqali yuqadi. Virus homilador ayollarda homilaning mikrotsefaliyasi, ya’ni boshi rivojlanmay qolishiga olib keladi. Kasallikka qarshi maxsus dorilar ishlab chiqilmagan.